FC København melder om 30.000 solgte pladser til søndagens derby mod Brøndby og forventer, der bliver helt udsolgt.



FC København brager søndag ind i Brøndby i Telia Parken, og det bliver med masser af folk på lægterne.



FC København meddeler mandag eftermiddag, at de har solgt over 30.000 pladser til søndagens derby.



Klubben forventer, at der bliver udsolgt til kampen, og der er kun ledige pladser tilbage på A-tribunen, oplyser FCK. Brøndby har tidligere meddelt, at der er udsolgt på udebaneafsnittet.



FC København kan blive mestre allerede mandag aften, hvis FC Midtjylland smider point mod FC Nordsjælland.